Alfredas Guščius

Alfredas Guščius (g. 1940 m. rugsėjo 13 d. Mardosuose, Plungės rajonas) – Lietuvos rašytojas, poetas, literatūros kritikas.

Biografija 
1955 m. baigė Plungės vidurinės mokyklos 8 klases. 1955–1957 m. mokėsi Klaipėdos amatų mokykloje Nr. 12, įgijo metalo frezuotojo specialybę. 1957–1961 m. dirbo Kauno „Pergalės“ turbinų gamykloje. Dirbdamas mokėsi Kauno 8-ojoje darbo jaunimo vidurinėje mokykloje. 1961–1968 m. Vilniaus universitete studijavo lietuvių kalbą ir literatūrą.

Dirbo VU Sociologinių tyrimų laboratorijoje, leidiniuose „Literatūra ir menas“, „Komjaunimo tiesa“, „Logos“, „Pozicija“, LSSR rašytojų sąjungoje literatūriniu konsultantu, 1973–1975 m. vadovavo Vilniaus jaunųjų rašytojų sekcijai. Nuo 1977 m. Lietuvos rašytojų sąjungos narys.

1993 m. priimtas į Europos katalikų ekumeninį forumą. Nuo 1997 m. visuomeninio judėjimo „Stabdyk nusikalstamumą“ narys. 1998 m. priimtas į Lietuvių katalikų mokslo akademiją. Aktyvus Lazdynų bendruomenės narys, Šv. Jono Bosko parapijos, Lazdynų „Bočių“ bei klubo „Lazdynų senjorai“ mišraus choro tenoras ir solistas, nuo 1996 m. leidžiamo periodinio informacinio-kultūrinio leidinio „Lazdynų žiedas“ redaktorius. 

2015 m. tapo penktuoju literatūrinės Jurgio Buitkaus premijos laureatu.

Bibliografija 
 Šiuolaikinės kritikos problemos / Vitas Areška, Vincas Auryla, Petras Bražėnas, Vytautas Galinis, Leonas Gineitis, Alfredas Guščius, Vytautas Kubilius, Vincas Kuzmickas, Stasys Lipskis, Ričardas Pakalniškis, Algis Samulionis, Juozas Stepšys, Albertas Zalatorius. – Vilnius: Vaga, 1975. – 449 p.
 Tiesės ir zigzagai: kritikos straipsniai. – Vilnius: Vaga, 1976. – 162 p.
 Kintantis prozos pasaulis: kolektyvinis straipsnių rinkinys. – Vilnius: Vaga, 1985. –291 p.– Š 70202-242 M 852(10)-78 
 Братства широкие крылья: рассказы. – Vilnius: Vyturys, 1986. – 182 p.
 Istorinės prozos byla: kolektyvinis str. rinkinys: Vilnius: Vaga, 334 p.ISBN 5-415-00002-X
 Šiandienos pasaulis ir literatūra/kolektyvinis str. rinkinys/: Vilnius, Vaga, 1989. – 334 p.ISBN 5-415-00256-1 
 Kol Nemunas bus … : knyga apie Paulių Širvį / Feliksas Jakubauskas, Alfredas Guščius. – Vilnius: Pozicija, 1991. – 224 p.: iliustr.
 Vienam glėby… : pastarųjų metų apmąstymai proza ir eilėmis. – Vilnius: LUMEN, 1992. – 142 p.: portr.
 Trečioji ir ketvirtoji religijos, filosofijos ir bažnytinio meno studijų savaitės, 1991–1992: straipsnių rinkinys / Alfredas Guščius, Dalia Marija Stančienė. – Vilnius: „Lumen“ fondo leidykla, 1994. – 284 p. – ISBN 9986-410-01-0
 Ieškau Konstantos: esė, kritika, publicistika, eilėraščiai. – Vilnius: Kriventa, 2000. – 317 p. – ISBN 9986-9173-8-7
 Po aukštu dangum: Vytauto Bubnio gyvenimo kelias ir kūryba: monografinė apybraiža. – Vilnius: LRS leidykla, 2007. – 367 p.: iliustr. – ISBN 978-9986-39-476-1
 Plastėk, širdie! : lyrinis kritiko dienoraštis. – Vilnius: Žuvėdra, 2010. – 155 p. – ISBN 978-9955-669-62-3
 Lazdynai – mūsų namai: leidinys, skirtas Lazdynų mikrorajono 40-mečiui / Petras Žiupsnys, Alfredas Guščius. – Vilnius: Lazdynų bendruomenės klubas „Lazdynų senjorai“, 2010. – 303 p.: iliustr. – ISBN 978-609-95239-0-3
 Kartu, bet – vienas… : monografinė studija apie Vladislovo Blinstrubo gyvenimą ir kūrybą. – Vilnius: Homo liber, 2012. – 151 p.: iliustr. – ISBN 978-609-446-026-5
 Savistaba ir nuostaba : rašytojų žvilgsnis į save ir kitus. – Vilnius, Versus aureus, 2014. 319 p. iliustruota. – ISBN 978-9955-34-506-0

Šaltiniai 

Lietuvos rašytojai
Lietuvos kritikai